stanford-oval/wikipedia huggingface dataset:
Sami Helle

Sami Helle Eurovision laulukilpailussa vuonna 2015.
Sami Helle on suomalainen basisti, joka oli vuosina 2009–2016 toimineen Pertti Kurikan Nimipäivät -yhtyeen jäsen.
Pertti Kurikan Nimipäivät esiintyi muun muassa Ruisrockissa, Ilosaarirockissa ja Provinssirockissa. Yhtye voitti vuoden 2014 Uuden Musiikin Kilpailun ja edusti Suomea euroviisuissa 2015. Yhtyeestä tehtiin kaksi dokumenttielokuvaa, Kovasikajuttu sekä Tokasikajuttu.
Helle oli säveltämässä ja sanoittamassa useita yhtyeen kappaleita, muun muassa Eurovisio-edustuskappaletta "Aina mun pitää". Helle eli MC Stara on ollut myös rapyhtye Resispossen keulahahmo ja ”riimittäjä”. Lisäksi hän on näytellyt elokuvassa Vähän kunnioitusta.
Sami Helle on ollut vuodesta 2003 mukana keskustapuolueen toiminnassa ja pyrki Helsingin kaupunginvaltuustoon kunnallisvaaleissa 2017. Helle keräsi kuntavaaleissa 91 ääntä, eikä tullut valituksi. Hän on ollut perustamassa myös Me Itse -yhdistystä. Hän osallistui myös kuntavaaleihin 2021 saaden Helsingissä 52 ääntä ja sitten tiettävästi vaalien ainoana kehitysvammaisena ehdokkaana eduskuntavaaleihin 2023. Eduskuntavaaleissa hän sai 134 ääntä.
Helle on asunut lapsuudessaan Yhdysvalloissa neljä vuotta.
Helle soittaa nykyään myös trumpettia ja on perustanut rumpaliystävänsä kanssa duon nimeltä King Size Imuri.  Lisäksi hän soittaa trumpettia ja laulaa jazzstandardeja soittavassa yhtyeessä Sami Helle Quintet. Yhtyeen esikoisalbumi "Just a Standard Guy" julkaistiin joulukuussa 2016.
Aiheesta muualla

Sami Helle Elonetissä.
Sailing the Seas of Cheese

| Sailing the Seas of Cheese Primus |
| --- | --- | --- |

Studioalbumin tiedot
 Äänitetty : tammikuu 1991
 Studio : Fantasy D Studio
 Julkaistu: 14. toukokuuta 1991
 Formaatti: CD, LP
 Tyylilaji: alternative rock, funk rock
 Kesto: 45.50
 Levy-yhtiö: Interscope
Listasijoitukset
  116.
Primuksen muut julkaisut
| Frizzle Fry 1990 | Sailing the Seas of Cheese 1991 | Miscellaneous Debris 1992 |
Sailing the Seas of Cheese on Primuksen toinen studioalbumi, joka julkaistiin 14. toukokuuta 1991. Se debytoi Yhdysvalloissa Billboard 200 -listan sijalla 116.
Kappaleet

Seas of Cheese – 0.42
Here Come the Bastards – 2.55
Sgt. Baker – 4.16
American Life – 4.32
Jerry Was a Race Car Driver – 3.11
Eleven – 4.19
Is It Luck? – 3.27
Grandad's Little Ditty – 0.37
Tommy the Cat – 4.15
Sathington Waltz – 1.42
Those Damned Blue Collar Tweekers – 5.20
Fish On (Fisherman Chronicles, Chapter II) – 7.45
Los Bastardos – 2.39
Kokoonpano

Les Claypool – bassot, klarinetti, laulu
Larry LaLonde – kitara, kuusikielinen banjo
Tim "Herb" Alexander – rummut
Arvostelut

AllMusic:
Aiheesta muualla

Sailing the Seas of Cheese Discogsissa. (englanniksi)
Răzvan Raț

| 0 | 1 | 2 |
| --- | --- | --- |

Henkilötiedot
Koko nimi: Răzvan Dincă Raț
Syntymäaika: 26. toukokuuta 1981 (ikä 43)
Syntymäpaikka: Slatina, Romania
Pelipaikka: Puolustaja
Pituus: 178 cm
Seura
Seura: Rayo Vallecano
Pelinumero: 15
Seurat
| Vuodet | Seura | O (M) |
| 1998–2000   2000–2001   2001–2003   2003–2013   2013–2014   2014   2014–2015   2015– | Rapid Bukarest   Bacău   Rapid Bukarest   Šah’tar Donetsk   West Ham   Rayo Vallecano   PAOK   Rayo Vallecano | 28 (1)   14 (2)   55 (3)   173 (6)   15 (0)   10 (0)   25 (3)   10 (0) |
Maajoukkue
|     2002– | Romania U16   Romania U2   Romania | 3 (0)   8 (0)   113 (2) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2016.  Maajoukkueuran tilastot päivitetty 27. kesäkuuta 2016.
Răzvan Dincă Raț (s. 26. toukokuuta 1981 Slatina, Romania) on romanialainen jalkapalloilija, pelipaikaltaan puolustaja. Hän edustaa Espanjan Segunda Divisióniin keväällä 2016 pudonnutta Rayo Vallecanoa ja lukeutuu myös Romanian maajoukkueen vakionimiin.
Raț on vuonna 1998 alkaneella ammattilaisurallaan edustanut kotimaassaan Rapid Bukarestia ja Bacăuta. Hän saavutti Rapid Bukarestin riveissä kaksi liigamestaruutta ja yhden cup-mestaruuden. Vuosina 2003–2013 hän pelasi Ukrainan jalkapalloliigassa Šah’tar Donetskin riveissä voittaen seitsemän liigamestaruutta ja viisi cup-mestaruutta. Hän siirtyi kesällä 2013 Englannin Valioliigan West Hamiin ja helmikuussa 2014 edelleen Primera Divisiónin Rayo Vallecanoon. Kesällä 2014 hän siirtyi Kreikan Superliigan PAOK:iin ja vuoden kuluttua takaisin Rayo Vallecanoon.
Romanian maajoukkueessa Raț debytoi vuonna 2002. Hän pelasi Romanian kaikki kolme ottelua EM-kilpailuissa 2008 ja kaksi ottelua EM-kilpailuissa 2016. Hän on pelannut 27. kesäkuuta 2016 mennessä kaikkiaan 113 A-maaottelua, joissa hän on tehnyt kaksi maalia.
Saavutukset

Romanian-mestaruus 1999, 2003
Romanian cupin voitto 2002
Ukrainan-mestaruus 2005, 2006, 2008, 2010, 2011, 2012, 2013
Ukrainan cupin voitto 2004, 2008, 2011, 2012, 2013
Aiheesta muualla

Profiili Šah’tar Donetskin sivuilla (englanniksi)
Profiili RomanianSoccerin sivuilla (englanniksi)
Romanian joukkue – Jalkapallon EM-kilpailut 2008
1 Lobonț |
2 Contra |
3 Raț |
4 Tamaș |
5 Chivu |
6 Rădoi |
7 Petre |
8 Codrea |
9 Marica |
10 Mutu |
11 Cociș |
12 Popa |
13 Săpunaru |
14 Ghionea |
15 Goian |
16 Nicoliță |
17 Moți |
18 M. Niculae |
19 Cristea |
20 Dică |
21 D. Niculae |
22 Radu |
23 Stancioiu |
Valmentaja Pițurcă
Romanian joukkue – Jalkapallon EM-kilpailut 2016
1 Pantilimon |
2 Mățel |
3 Raț |
4 Moți |
5 Hoban |
6 Chiricheș |
7 Chipciu |
8 Pintilii |
9 Alibec |
10 Stanciu |
11 Torje |
12 Tătărușanu |
13 Keșerü |
14 Andone |
15 Găman |
16 Filip |
17 Sânmărtean |
18 Prepeliță |
19 Stancu |
20 Popa |
21 Grigore |
22 Săpunaru |
23 Lung |
Valmentaja Iordănescu
SS Colvile

| SS Colvile |
| --- | --- |
 Colvile Norway Housessa noin vuonna 1880
Tyyppi:  sisävesialus
Lippuvaltio:  Yhdistynyt kuningaskunta (Kanada)
Status:  tuhoutui tulipalossa Grand Rapidsin satamassa Manitobassa 1894
SS Colvile oli Winnipegjärvellä liikennöinyt höyryvene. Se rakennettiin Grand Forksissa Pohjois-Dakotassa, osittain käyttäen hyväksi aiemmin liikenteessä olleen aluksen, Chief Commissionerin osia. Alus oli yksi suurimmista Hudson's Bay Companyn rakennuttamista aluksista, ja se rakennettiin Winnipegjärvellä tapahtuvaa kaupankäyntiä varten. Yhtiö palkkasi kapteeni J. Reevesin valvomaan aluksen rakentamista.
Vuoteen 1878 mennessä Colvile oli tärkeä linkki Hudson's Bay Companyn Redjoen ja Edmontonin suuntien kuljetusketjussa. Kun rautatie Selkirkiin valmistui, rakennettiin Red-joen varrelle varastoalue kauppaliikennettä varten. Yhtiö rakennutti sivuraiteen Selkirkin rautatieasemalta varastoalueelle, joka sai nimekseen Colvile Landing aluksen mukaan.
Colvilen kauppareitti hyötyi rautatien rakentamisesta, ja seuraavien kahdenkymmenen vuoden ajan alus lastasi säännöllisesti kauppatavaraa ja kuljetti ne Winnipegjärven rannikkokyliin.
Colvile tuhoutui tulipalossa Grand Rapidsin satamassa vuonna 1894. Tulipalossa tuhoutui myös useita satamarakennuksia.
Saksela

Saksela on muun muassa seuraavien suomalaisten sukunimi:
Eero Saksela (1937–2023), lääkäri, professori, Niilo Sakselan poika
Janne Saksela (s. 1993), jalkapalloilija ja entinen lapsinäyttelijä
Kalle Saksela (s. 1962), lääkäri ja virologian professori, Eero Sakselan poika
Martti Saksela, vuoteen 1930 Saxén (1898–1977),  geologi ja malmintutkija, Niilo Sakselan veli
Niilo Saksela, vuoteen 1930 Saxén (1909–1978), lääkäri, professorin arvonimi, Martti Sakselan veli
| --- | --- |
: Tällä täsmennyssivulla luetellaan henkilöitä, joilla on sama sukunimi.
Saksanseisoja

Saksanseisojia on neljää eri rotua:
Harjaskarvainen saksanseisoja
Karkeakarvainen saksanseisoja
Lyhytkarvainen saksanseisoja
Pitkäkarvainen saksanseisoja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saksanseisoja”, voi hakea sivunnimihaulla, laajalla sivunnimihaulla tai tekstihaulla.
Sant’Agnese in Agone

Sant’Agnese in Agonen kirkko Roomassa.
Sant’Agnese in Agone on katolinen kirkko Rooman Piazza Navonalla. Se on rakennettu Domitianuksen stadionin katsomon perustuksille, joiden jäännökset ovat näkyvissä kirkon kryptassa - paikalle, jossa Pyhä Agnes kärsi marttyyrikuoleman.
Barokkityylisen kirkon aloitti Girolamo Rainaldi paavi Innocentius X:n käskystä 1652 ja saattoi päätökseen hänen poikansa Carlo Rainaldi 1672. Kolmiosainen polveileva julkisivu on Francesco Borrominin käsialaa. Alun perin kirkosta piti tulla Palazzo Pamphiljin yksityiskirkko, mutta 1670-luvulla siitä tehtiin yleinen. Kreikkalaisen ristin muotoisen kirkon julkisivua hallitsee korkea kupoli, jonka edessä molemmilla puolilla kohoavat baldakiinimaiset kellotornit. Kupolin freskot maalasivat Ciro Ferri ja Sebastiano Corbellini 1670–1693.
Aiheesta muualla

Kuvia tai muita tiedostoja aiheesta Sant’Agnese in Agone Wikimedia Commonsissa
Saksansuomalaiset

| Saksansuomalaiset |
| --- | --- |
Väkiluku:  17 465
Kielet:  suomi, saksa
Uskonnot:  luterilaisuus
Sukulaiskansat:  muut suomalaiset
Saksansuomalaiset ovat äidinkielenään suomen kieltä puhuvia Saksan asukkaita, jotka etnisesti ovat suomalaisia. Heitä oli vuonna 2017 yhteensä 17 465.
Yhteydet Suomesta Saksaan ovat olleet kiinteät jo ainakin keskiajalta alkaen. Tuolta ajalta ei tiedetä, kuinka paljon suomalaisia suuntasi Saksaan, mutta oletettavasti  määrät ovat olleet hyvin vähäisiä. Muutamat suomalaiset lienevät liikkuneet jo tuolloin saksalaisalueella, lähinnä Pohjois-Saksan hansakaupungeissa. 1500-luvulla saksalaisten ja suomalaisten suhteet kiinteytyivät entisestään, kun luterilaisuus vakiinnutti asemansa Pohjoismaissa. Tunnetuin 1500-luvun väliaikaisesti Saksassa asuneista suomalaisista lienee Mikael Agricola, joka opiskeli noin kolme vuotta Wittenbergissä. Tämä ensimmäistä Saksaan muuttaneiden suomalaisten aaltoa voidaan kutsua individualistisen muuton ajaksi, ja se kesti aina 1960-luvulle saakka.
Toista jaksoa on nimitetty naisvaltaisen muuton ajaksi, kolmatta vakiintumisen ajaksi ja neljättä Euroopan unionin ajaksi. Toisessa vaiheessa 1960–1970-luvuilla muuttajat olivat etupäässä hyvin koulutettuja naisia, joilla ei ollut alun perin tarkoituksena jäädä maahan, mutta monet heistä jäivät avioliiton solmittuaan. Tänä aikana saksansuomalaisten määrä kasvoi tasaisesti. Toisen vaiheen aikana alkoi myös suomalainen yhdistystoiminta. Suomalaisuuden vaalimiseksi perustettiin suomalaisia seurakuntia ja Suomi-kouluja. Kolmas vaihe (vuodet 1980–1995) oli vakiintumisen aikaa. Saksansuomalaisten määrä pysytteli noin 9 000–10 000 siirtolaisen välillä. Luvuissa ovat mukana vain Saksan Liittotasavallassa asuneet Suomen kansalaiset, sillä Saksan Demokraattisesta Tasavallasta ei ole saatavana tilastoja. Itä-Saksassa lienee ollut vain muutamia kymmeniä suomalaissiirtolaisia. Euroopan unionin aikana saksansuomalaisten määrä on jonkin verran noussut. Vuonna 1995 saksansuomalaisia oli tilastojen mukaan 11 156 ja kymmenen vuotta myöhemmin 12 901. Uutena piirteenä Euroopan unionin aikana on ollut, että siirtolaisissa on enemmän perheitä, jotka tulevat maahan työkomennukselle. Tilastojen mukaan huippuvuosi oli 2017, jolloin Suomen kansalaisia oli rekisteröityinä Saksassa 17 465. Yksittäisistä kaupungeista suomalaisia asuu eniten pääkaupungissa Berliinissä, jossa Suomen kansalaisia asui vuoden 2018 lopussa noin 2 750.
Separointi

Separointi tarkoittaa kerman mekaanista erottamista maidosta (engl. separate) keskipakois- ja keskihakuvoiman avulla toimivalla separaattorilla. Maidon separoinnissa syntyy kerman lisäksi kuorittua eli rasvatonta maitoa (kurria), jonka rasvaprosentti on alle 1.
Myös juuston valmistuksen sivutuotteena syntyvästä maitoherasta voidaan separoida rasvakiteitä ja rasvaa.
Kerman erottuminen maidosta perustuu siihen, että kerman partikkelikoko on suurempi kuin kurrin. Vain kurri pääsee sen vuoksi separaattorin sisällä olevien metallilevyjen pienimpien reikien läpi kerman valuessa eri astiaan.
Ruoka-aineiden lisäksi myös esimerkiksi lietettä voidaan separoida. Tällöin nesteet ja kuivat aineet erotetaan separaattorin avulla toisistaan.
Sakset!

Sakset! on Terveiden Käsien Läjä Äijälän yhdessä Circlen Jussi Lehtisalon ja Tomi Leppäsen kanssa muodostama elektronisen musiikin yhtye, jonka musiikkia Soundin Sami Nissinen kuvailee ”vaihtoehtomuusikoiden elektronimyrskyksi”. Yhtyettä on luonnehdittu suomalaiseksi superyhtyeeksi.
Sakset! on julkaissut levyn Lahja Ektro Recordsin kautta. Levy on saanut kriitikoilta myönteisen vastaanoton. Helsingin Sanomien Mervi Vuorela antoi arviossaan yhtyeen levylle neljä tähteä. Soundin Sami Nissinen antoi sille viisi tähteä.
Separoituva laajennus

Kuntateoriassa algebrallista kuntalaajennusta L/K sanotaan separoituvaksi, jos se voidaan muodostaa lisäämällä K:hon K:n suhteen separoituvan polynomin juuria. Tällöin jokaisella L:n alkiolla β on K:n suhteen separoituva minimaalipolynomi.
Separoituvuuden käsite on keskeinen Galois'n teoriassa. Kuntaa sanotaan perfektiksi, jos sen jokainen algebrallinen laajennus on separoituva. Tämä on yhtäpitävää sen kanssa, että kunnan jokainen äärellinen laajennus on separoituva. Edelleen kunta F on perfekti, jos ja vain jos
F:n karakteristika on nolla tai
F:n karakteristika p poikkeaa nollasta ja jokaisella F:n alkiolla on F:ään kuuluva p:s juuri.
Jälkimmäinen ehto on yhtäpitävää sen kanssa, että F:n Frobeniuksen endomorfismi  x\mapsto x^{p}, on automorfismi.
Erityisesti kaikki karakteristikaa nolla olevat kunnat ovat perfektejä samoin kuin äärelliset kunnat. Epäseparoituvuuden vaikutukset näkyvät selvemmin primitiivisen alkion lauseessa ja kuntien tensorituloissa.
Sariolan koulu

Yläkoulu ja hallintosiipi
Sariolan koulu on Kangasalan itäreunalla Sahalahdella sijaitseva noin 270 oppilaan ja 25 opettajan koulu. Koulunkäynti on alkanut jo vuonna 1896, kun koulun vanhin osa ”puukoulu” valmistui. Nykyään puukoulussa on tilat esikoululaisille, ykkös-, kakkos- ja pienluokkalaisille. Alakoulu, jossa liikuntasali, ruokala ja loput alakoulun luokat sijaitsevat, valmistui 1977 ja yläkoulu 1994. Remontti, jossa koulu sai väestönsuojan, henkilökunnan sosiaalitilat, nuorisotilat ja uuden opettajainhuoneen, valmistui 2009. Koulun rehtorina on toiminut vuodesta 2009 Tuomo Myllö.
Sariolan koulu on aktiivisesti mukana monissa hankkeissa. Koulu on ottanut osaa Vihreä lippu -ympäristöhankkeeseen, on mukana valtakunnallisessa oppilaitosturvallisuuden tutkimus- ja kehittämisverkossa (OPTUKE-verkosto) oppilaitoskumppanina ja kuuluu Suomen yhtenäiskouluverkostoon (Syve ry). Koululla on viestintä- ja ilmaisupainotus, joka näkyy myös valinnaisaineissa yläkoulussa – kahdeksannella luokalla on yhden vuosiviikkotunnin vaihtoehtoinen taideaine.
Sariolan koulussa on käytössä Wilma-viestintäjärjestelmä, josta voi seurata oppilaan koulumenestystä tuntimerkintöjen ja opettajien viestien perusteella.
Aiheesta muualla

Sairolan koulun sivut
Sarita

| Sarita |
| --- | --- |
Nimipäivä:   
– suomenkielinen:  19. heinäkuuta
– ruotsinkielinen:  –
– ortodoksinen:  –
Muunnelmia:  Sara, Sarina, Sarika, Sariita
Vastineita eri kielissä:  –
Nimen alkuperä:  Saara tai intialainen, virtaava
Infobox OKNimi-testi OK: 
Sarita on naisen etunimi, alkujaan espanjalainen diminutiivimuoto nimestä Saara (Sarah). Nimi esiintyy myös Intiassa, jossa se johtuu virtaavaa merkitsevästä sanskritin sanasta.
Suomessa nimi Sarita on vuoden 2019 loppuun mennessä annettu noin 1 190 henkilölle.
 Saritan nimipäivä on 19. heinäkuuta. Nimi lisättiin kalenteriin vuonna 2015.
Tunnettuja Saritoja

Sarita Choudhury (s. 1966), brittiläinen näyttelijä
Sarita Friman-Korpela (s. 1975), suomalainen romanitutkija ja neuvotteleva virkamies
Sarita Koskelin, ent. Harma, suomalainen televisiotuottaja
Sarita Montiel, oik. Maria Antonia Abad (1928–2013), espanjalainen näyttelijä ja laulaja
Sarita Skagnes (s. 1969), norjalainen kirjailija ja ihmisoikeusaktivisti
Sami Heiskanen (hiihtäjä)

Sami Heiskanen (s. 1971) on suomalainen aktiiviuransa päättänyt maastohiihtäjä, joka voitti urallaan yhden Suomen mestaruuden. Suuremmassa julkisuudessa hän oli kuitenkin vasta uransa jälkeen, kun hän ensimmäisenä suomalaishiihtäjänä tunnusti kokeilleensa doping-aineeksi luokiteltavaa EPO-hormonia urheilu-urallaan.
Ura

Siilinjärven Hiihtoseuraa edustanut Heiskanen kuului hiihdon B-maajoukkueeseen 1990-luvulla ja osallistui muutamiin maailmancupin osakilpailuihin ilman suurempaa menestystä. Vuoden 1996 SM-hiihdoissa Rovaniemen Ounasvaaralla Heiskanen voitti yllättäen 30 kilometrin perinteisen hiihtotavan kilpailun. Hän hyötyi aikaisen lähtönumeronsa vuoksi kelistä, joka hidastui kilpailun aikana. Heiskanen lopetti aktiiviuransa 1999. Vuoden 1996 SM-kulta jäi hänen ainoaksi yleisen sarjan SM-mitaliksi.
Doping-tunnustus

Suomalaisten joukkokäryyn johtaneiden Lahden MM-hiihtojen jälkeen Sami Heiskanen tunnusti TV-uutisissa 6. maaliskuuta 2001 kokeilleensa EPO-hormonia vuonna 1999. Aineet hän kertoi hankkineensa virolaisesta apteekista. Muutaman viikon kuurilla Heiskanen kertoi hemoglobiiniarvonsa nousseen noin 150:stä 180:een.
Tunnustuksensa myötä Heiskasta kuultiin todistajana, kun keskusrikospoliisi tutki MM-Lahden sotkuja. Tuolloin hän kertoi luovuttaneensa hiihtäjä Janne Immoselle vuonna 1998 kasvuhormonia ja 1999 epo-hormonia. Immonen kiisti aluksi doping-väitteet, mutta myönsi vuonna 2013 saaneensa Heiskaselta epoa.
Lisäksi Heiskanen tunnusti esitutkinnassa käyttäneensä kasvuhormonia ja testosteronia vuosina 1996–1998.
Ruhtinaskunta

Ruhtinaskunta on ruhtinaan hallitsema valtio tai muu alue. Ruhtinaaksi käännetään ranskan ja englannin prince (prinssi on suomeksi lähinnä kruununperijän arvonimi), saksan Fürst, italian principe ja venäjän knjaz (князь). Feodalistisessa arvojärjestyksessä nuo arvot ovat kuninkaan alapuolella. Magnus Dux, Großherzog, Grand Duke tai Veliki knjaz käännetään usein suuriruhtinaaksi, joskus suurherttuaksi tai kuninkaallisen kruununperijän arvonimenä usein prinssiksi tai prinsessaksi. Erzherzog käännetään lähes aina arkkiherttuaksi.  Arvonimien feminiinit muodot käännetään muotoon ruhtinatar. Saksassa on käytetty keisarinvaaliin osallistumaan oikeutetuista ruhtinaista nimitystä Kurfürst, joka käännetään muotoon vaaliruhtinas (myös kuuriruhtinas). Ruotsin furste käännetään ruhtinaaksi ja furstinna ruhtinattareksi, storfurste suuriruhtinaaksi. Suomen suuriruhtinaskunta on ruotsiksi Storfurstendömet Finland.
Nykyään itsenäiset ruhtinaskunnat

Andorra (Principat d’Andorra) – nykyiset ruhtinaat Emmanuel Macron (vuodesta 2017) ja Joan Enric Vives Sicília (v:sta 2003)
Liechtenstein (Fürstentum Liechtenstein) – nykyinen ruhtinas Hans Adam II (v:sta 1989)
Luxemburg (Grand-Duché de Luxembourg/Großherzogtum Luxemburg, Luxemburgin suurherttuakunta) – nykyinen hallitsija suurherttua Henri (v:sta 2000)
Monaco (Principauté de Monaco) – nykyinen ruhtinas Albert II (v:sta 2005)
Muita ruhtinaskuntia

Asturia (Espanjan osa) – nykyinen ruhtinatar prinsessa Leonor (v:sta 2014)
Wales (Britannian osa) – nykyinen ruhtinas prinssi William (v:sta 2022)
Historiallisia ruhtinaskuntia

Vuosina 1815–1918 Euroopassa oli kahdeksan suuriruhtinaskuntaa:
Baden (1871 osaksi Saksan keisarikuntaa)
Hessen-Darmstadt (1871 osaksi Saksan keisarikuntaa)
Luxemburg
Mecklenburg-Schwerin (1871 osaksi Saksan keisarikuntaa)
Mecklenburg-Strelitz (1871 osaksi Saksan keisarikuntaa)
Oldenburg (1871 osaksi Saksan keisarikuntaa)
Saksi-Weimar (1871 osaksi Saksan keisarikuntaa)
Suomi
Venäjän keisarin hallitsema suuriruhtinaskunta 1809–1917 (ven. Великое княжество Финляндское, Velikoje knjažestvo Finlandskoje)
Aiheesta muualla

Kuvia tai muita tiedostoja aiheesta Ruhtinaskunta Wikimedia Commonsissa
Seemann

| ”Seemann” Rammstein |
| --- | --- | --- |

Singlen tiedot
 Albumilta: Herzeleid
 Julkaistu: 2. tammikuuta 1996
 Tuottaja(t): Jacob Hellner ja Carl-Michael Herlöffson
 Tyylilaji: industrial metal
 Kesto: 15.34
 Levy-yhtiö: Motor Music Records
Rammsteinin muut singlet
| ”Du riechst so gut” 1995 | ”Seemann” 1996 | ”Engel” 1997 |
Seemann on Rammsteinin toinen single. Se äänitettiin Polar Studiossa Tukholmassa 1995.
Kappaleet

Seemann (albumiversio)
Der Meister (albumiversio)
Rammstein in the House (remix)
Saarikylät

Vehoniemenharju ilmakuvassa.
Saarikylät on Kangasalan osa-alue ja Kangasalan kaupunginosa 19 Roineen saarialueella. Vehoniemenharju ja Punamultalukko-suppa sijaitsevat Saarikylissä.
Róbert Lantoši

| Róbert Lantoši |
| --- | --- |

Henkilötiedot
Syntynyt: 24. syyskuuta 1995 (ikä 29) Prievidza, Slovakia
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  84 kg
Seura
Seura:  HC Bílí Tygři Liberec
Sarja:  Tipsport Extraliga
Pelinumero:  16
Pelaajaura
Pääsarjaura:  2017–
Aik. seurat:  VIK Västerås HK (Allsv.) HC Vita Hästen (Allsv.) Lindlövens HF (Ruotsi I) HC Nové Zámky (SloEL) HK Nitra (SloEL) Providence Bruins (AHL) Rögle BK (SHL) Linköping HC (SHL) BK Mladá Boleslav (ČEL)
Róbert Lantoši (s. 24. syyskuuta 1995 Prievidza, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue HC Bílí Tygři Liberecissä. Lantoši on pelipaikaltaan oikea laitahyökkääjä. Hän laukoo oikealta.
Ura > Maajoukkueura

| Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Pronssia | Kanada 2015 | jääkiekko |  |
Lantoši edusti Slovakiaa MM-kilpailuissa vuonna 2019. Yhteensä hän on pelannut 16 A-maaottelua tehopistein 1+4=5. Lantoši teki A-maajoukkuedebyyttinsä Deutschland Cupissa 8. marraskuuta 2018 Saksan Krefeldissä Sveitsiä vastaan. Ensimmäisen A-maajoukkuemaalinsa hän teki 4. toukokuuta 2019 Popradissa pelatussa harjoitusottelussa ylivoimalla Britanniaa vastaan.
Lantoši pelasi myös alle 20-vuotiaiden MM-kilpailuissa vuonna 2015, jolloin hän voitti pronssia. Lantoši valittiin Saksaa vastaan pelatun alkulohkon ottelun päätteeksi Slovakian ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2013, jolloin Lantoši oli tehoilla 4+3=7 Slovakian paras pistemies Peter Cehlárikin kanssa ja paras maalintekijä Dávid Šoltésin kanssa. Hänet valittiin Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Lantoši pelasi myös alle 18-vuotiaiden Ivan Hlinkan muistoturnauksessa vuonna 2012.
Rïdder

| Rïdder Риддер |
| --- | --- |
 vaakuna
 Rïdder
 Koordinaatit: 50°21′N, 83°13′E 
Valtio:  Kazakstan
Alue:  Itä-Kazakstan
Pinta-ala:  
 – Kokonaispinta-ala:  83,36 km²
Väkiluku (2016):  49 695
 – Väestötiheys:  596 as./km²
Aikavyöhyke:  UTC+5
 
 www.ridder.vko.gov.kz 
Infobox OKVirheellinen NIMI-arvo: 
Rïdder (kazakiksi ja venäjäksi Риддер) on kaupunki Kazakstanin itäosassa Itä-Kazakstanin alueella. Vuonna 2016 asukasluku oli 49 695. Kaupungin ympäristöä hallitsee Altai-vuoriston kukkulat.
Historia

Rïdder sai kaupunginoikeudet vuonna 1934. Kaupunki on saanut nimensä tutkimusmatkailija Philip Ridderin mukaan, joka löysi paikalliset malmiesiintymät vuonna 1786. Kaivostoiminta alueella käynnistyi viisi vuotta myöhemmin. Vuonna 1941 Ridder uudelleennimettiin Leninogorskiksi. Vanha nimi palautettiin vuonna 2002.
Talous

Rïdder on tärkeä kaivosteollisuuden keskus.[lähde? ] Alueella on kupari-, sinkki-, lyijy-, hopea- ja kultakaivoksia.
Liikenne

Pisimmän Eurooppatien E40 itäinen päätepiste on Rïdderissä.
Saints Row: Gat out of Hell

| Saints Row: Gat out Hell |
| --- | --- |

Kehittäjä:  Volition
Julkaisija:  Deep Silver
Jakelija:  Steam, GOG.com, Humble Store, Microsoft Store, PlayStation Store ja PlayStation Now
Pelisarja:  Saints Row
Julkaistu:  2015
Lajityyppi:  toimintaseikkailupeli ja tieteisfantasiapeli (d)
Pelimuoto:  moninpeli ja yksinpeli
Ikäluokitus:  ESRB: Alkaen 17 vuotta  PEGI 18 
Alusta:  PlayStation 3, PlayStation 4, Microsoft Windows, Xbox 360, Xbox One ja Linux
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Saints Row: Gat out of Hell on amerikkalaisen Volition kehittämä ja vuonna 2015 saksalaisen Deep Silverin julkaisema avoimen maailman toimintapeli, joka kertoo 3rd Street Saints -jengin tarinasta. Pelissä ei ohjata liigan johtajaa.